‘আমরা কি চোর-ডাকাত? পুলিশ পিঠমোড়া দিয়ে হাতকড়া পরায়?’
মানিকগঞ্জ পৌর বিএনপির সভাপতি ও মানিকগঞ্জ পৌরসভার সাবেক কাউন্সিলর নাসির উদ্দিন আহম্মেদ যাদু বলেছেন, 'পুলিশ আমাদের ধরে দুই হাত পেছনে দিয়ে হ্যান্ডক্যাপ (হাতকড়া) লাগিয়ে আটক করে নিয়ে যায়। পুলিশ যে আচরণ করে আমাদের সাথে! আমরা দেশের মানুষের মানবাধিকার, ভোটাধিকারের জন্য আন্দোলন করছি। এটা কী আমাদের অপরাধ হয়েছে? 'আমরা কী চোর-ডাকাত? আমরা কী অন্যায় করেছি?'
আন্তর্জাতিক মানবাধিকার দিবস উপলক্ষে আজ রোববার সকালে মানিকগঞ্জ জেলা শহরের বান্দুটিয়া বাজার এলাকায় সড়কে জেলা বিএনপি আয়োজিত মানববন্ধন কর্মসূচিতে তিনি এসব কথা বলেন।
সম্প্রতি কারামুক্ত এই নেতা বলেন, 'লগি-বৈঠা দিয়া মানুষ মারে তাতে কিছু হয় না। আমরা গণতন্ত্র বাঁচানোর জন্য আন্দোলন করছি। সুষ্ঠু ভোটের জন্য আন্দোলন করছি। আমাদের শান্তিপূর্ণ আন্দোলন থেকে গ্রেপ্তার করছে। দুই দিন জেলাখানায় থাইকা আসেন (পুলিশকে উদ্দেশ্য করে) জেলখানায় যে কত কষ্ট তা বুঝবেন।'
কথা বলার একপর্যায়ে কেঁদে ফেলেন তিনি।
পৌনে এক ঘণ্টাব্যাপী এই কর্মসূচিতে আরও বক্তব্য দেন জেলা বিএনপির সাধারণ সম্পাদক এস এ জিন্নাহ কবির, দপ্তর সম্পাদক আরিফ হোসেন লিটন, জেলা মহিলা দলের সভাপতি সাবিহা হাবিব, জেলবন্দী যুবদল নেতা ইঞ্জিনিয়ার রাকিবুল ইসলাম বাবুর স্ত্রী নুসরাত জাহান নিলা প্রমুখ।
জেলা বিএনপির সাধারণ সম্পাদক এস এ জিন্নাহ কবির বলেন, শত বাধা ও গ্রেপ্তার আতঙ্ক নিয়েও জেলা বিএনপি ও অঙ্গসংগঠনের নেতা-কর্মীরা এই কর্মসূচিতে অংশ নিয়েছেন। ১৫ বছরে আওয়ামী লীগ সরকার মানবাধিকার লঙ্ঘনের সর্বনিম্ন স্থানে নিয়ে গেছে। দেশের মানুষ এই একতরফা নির্বাচন হতে দেবে না, হতে দেওয়া হবে না।'

মানিকগঞ্জ পৌর বিএনপির সভাপতি ও মানিকগঞ্জ পৌরসভার সাবেক কাউন্সিলর নাসির উদ্দিন আহম্মেদ যাদু বলেছেন, 'পুলিশ আমাদের ধরে দুই হাত পেছনে দিয়ে হ্যান্ডক্যাপ (হাতকড়া) লাগিয়ে আটক করে নিয়ে যায়। পুলিশ যে আচরণ করে আমাদের সাথে! আমরা দেশের মানুষের মানবাধিকার, ভোটাধিকারের জন্য আন্দোলন করছি। এটা কী আমাদের অপরাধ হয়েছে? 'আমরা কী চোর-ডাকাত? আমরা কী অন্যায় করেছি?'